Diari Oficial de la Generalitat Valenciana


Sumari del DOGV 2441, del 02-02-1995 (1995/833720)

RESOLUCIÓ de 30 de desembre de 1994, del rector-president de la Universitat Jaume I de Castelló, per la qual es convoquen proves selectives d'accés al grup A, sector d'administració especial, per proveir una vacant d'assessor lingüístic d'anglès de la Universitat Jaume I.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2441

Data del DOGV
:   02-02-1995

Secció del DOGV
:   AUTORITATS I PERSONAL

Número del document
:   1995/833720


Data del document
:   30-12-1994

Organisme emissor
:   Universitat Jaume I de Castelló

Tipus de document
:   Resolució

RESOLUCIó de 30 de desembre de 1994, del rector-president de la Universitat Jaume I de Castelló, per la qual es convoquen proves selectives d'accés al grup A, sector d'administració especial, per proveir una vacant d'assessor lingüístic d'anglès de la Universitat Jaume I.   
Aquest rectorat, fent ús de les competències que li atribueix l'article 18 en relació amb el 3.2.e de la Llei 11/1983, de 25 d'agost, de Reforma Universitària, i segons el que estableix l'article 61.3 del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'Activitat de la Universitat Jaume I de Castelló, acorda convocar proves selectives d'accés al grup A, sector d'administració especial, per proveir una vacant d'assessor lingüístic d'anglès, d'acord amb les següents:  
Bases de la convocatòria  
1. Objecte de la convocatòria  
1.1. Aquesta convocatòria té per objecte la selecció de personal per a cobrir una plaça vacant del grup A, sector d'administració especial, assessor lingüístic d'anglès, pel torn d'accés lliure, mitjançant el sistema de concurs-oposició.  
1.2. Segons que preveu l'article 49.3 de la Llei de Reforma Universitària, la realització d'aquestes proves selectives s'ajustarà al que preveu la Llei de la Funció Pública de la Generalitat Valenciana, Decret legislatiu de 20 de març, pel qual s'aprova el text refòs de la Llei de la Funció Pública Valenciana, modificada per la Llei 5/1994, de 5 d'octubre, decrets que la desenvolupen i per les normes establertes en aquesta convocatòria.  
2. Requisits dels aspirants  
2.1. Per a ser admès a aquestes proves és necessari:  
a) Tenir la nacionalitat espanyola o, d'acord amb el que s'estableix en la Llei 17/1993, de 23 de desembre (BOE de 24 de desembre de 1993) sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre de la Comunitat Europea o de qualsevol d'aquells estats als quals, per virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Comunitat Europea.  
b) Haver fet 18 anys i no tenir l'edat de jubilació.  
c) Estar en possessió del títol de doctor, llicenciat, arquitecte o enginyer.  
d) No patir malaltia o discapacitació que impossibilite l'exercici de les funcions del lloc de treball ofert.  
e) No trobar-se inhabilitat penalment per a l'exercici de les funcions públiques.  
f) No haver estat separat mitjançant expedient disciplinari de qualsevol administracio o ocupació pública.  
2.2. Les condicions generals per a ser admès a les proves a què fa referència l'apartat anterior, hauran de complir-se en el moment de finalització del termini de presentació d'instàncies i durant tot el procés selectiu, fins el moment de la presa de possessió.  
3. Sol·licituds  
3.1. Els qui vulguen prendre part en aquestes proves selectives ho hauran de fer constar en la sol·licitud, segons model de l'annex V, que es facilitarà gratuïtament en les consergeries dels tres campus de la universitat: Campus de la carretera de Borriol, campus del carrer d'Herrero i campus de la Penyeta Roja, els tres a Castelló de la Plana.  
3.2. Els drets d'examen seran de 3.045 pessetes. Caldrà ingressar aquesta quantitat en el compte corrent 5158149120 - «Universitat Jaume I de Castelló. Drets d'examen»- en Bancaixa, entitat 2077, sucursal 0580 del carrer de Cavallers, 2, o per mitjà d'una transferència a l'esmentat compte, i un duplicat del resguard d'ingrés s'ha d'adjuntar a la sol·licitud.  
En el primer cas, en la sol·licitud haurà de figurar el segell de l'esmentada entitat bancària, i si el pagament s'ha fet a través de transferència, el reguard corresponent s'haurà d'adjuntar a la sol·licitud.  
3.3. Les sol·licituds s'hauran d'adreçar al Rectorat d'aquesta universitat. El termini de presentació de les sol·licituds serà de vint dies hàbils, comptadors a partir de l'endemà de la publicació de la convocatòria en el Diari Oficial de la Generalitat Valenciana. S'hauran de presentar en el Registre General de la Universitat Jaume I o en qualsevol de les oficines a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten per mitjà de les oficines de Correus s'hauran de lliurar en sobre obert a l'efecte que el funcionari de Correus hi pose la data i el segell abans de ser certificades.  
3.4. Els aspirants amb minusvàlues podran sol·licitar les mesures d'adaptació necessàries per a la realització de les proves en l'imprès de sol·licitud, sempre que aquesta siga de grau igual o superior al 33% d'acord amb un certificat actualitzat del grau de discapacitació expedit per l'òrgan competent.  
3.5. Caldrà adjuntar a la sol·licitud una fotocòpia del DNI o document equivalent per als nacionals d'altres estats a què fa referència la base 2.1.a.  
4. Admissió d'aspirants  
4.1. Finalitzat el termini de presentació d'instàncies, després de verificar el compliment de tots els requisits de participació assenyalants en aquesta convocatòria, així com el pagament dels drets d'examen, el rector dictarà una resolució, la qual es publicarà en el Diari Oficial de la Generalitat Valenciana, que contindrà la llista provisional d'admesos i d'exclosos a la realització de les proves.  
4.2. Els aspirants exclosos podran, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos, segons que estableix l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que n'havia motivat l'exclusió o fer les al·legacions que consideren oportunes.  
4.3. Finalitzat el termini anterior, esmenats els defectes si pertoca, i vistes les al·legacions corresponents, el rector dictarà una resolució en la qual s'indicarà la llista definitiva d'admesos i d'exclosos i, almenys amb una antelació de quinze dies, la data, el lloc i l'hora de celebració, l'ordre d'actuació i el començament dels exercicis. Aquesta resolució es publicarà en el Diari Oficial de la Generalitat Valenciana.  
4.4. Es fara constar el nombre de respostes correctes necessaries per aprovar els exercicis realitzats mitjançant test.  
4.5. Els drets d'examen es reintegraran, d'ofici, sols als aspirants que hagen estat exclosos definitivament de la realització de les proves selectives.  
4.6. La resolució que aprove definitivament la llista d'admesos posarà fi a la via administrativa i, per tant, els aspirants exclosos definitivament podran interposar recurs contenciós administratiu.  
5. Proves selectives  
5.1. El procediment de selecció serà el de concurs-oposició, que constarà d'una primera fase d'oposició i una segona fase de concurs.  
5.2. Fase d'oposició:  
Constarà de cinc exercicis. Els tres primers seran eliminatoris.  
a) Primer exercici. De caràcter obligatori.  
Consistirà en el desenvolupament per escrit de dos temes, un de cada part, entre sis escollits a l'atzar, tres de cada una de les dues parts que componen el programa que figura en l'annex I d'aquesta convocatòria.  
El temps màxim per a la realització d'aquest exercici és de tres hores. Finalitzat l'exercici, els aspirants l'han de llegir davant el tribunal en sessió pública el mateix dia que l'hauran realitzat, o el dia que el tribunal determine.  
Els aspirants faran la defensa dels exercicis exposats mitjançant les preguntes que el tribunal els plantegen.  
b) Segon exercici. De caràcter obligatori.  
Consistirà en la traducció d'un text del castellà a l'anglès, un altre del valencià a l'anglès, un altre de l'anglès al castellà i, finalment, un altre de l'anglès al valencià.  
El temps màxim per a la realització d'aquest exercici serà de cinc hores.  
c) Tercer exercici. De caràcter obligatori.  
Consistirà a contestar per escrit un qüestionari de cent preguntes com a màxim, tipus test, amb quatre alternatives de resposta de les quals només una serà la correcta, basat en el contingut del temari que figura en l'annex II.  
La durada serà fixada pel tribunal amb la corresponent antelació, atenent-ne al contingut.  
d) Quart exercici. De caràcter obligatori.  
Consistirà en la traducció al castellà o al valencià d'un o diversos textos, proposats pel tribunal, elegits pels candidats entre els textos redactats en idiomes oficials de la Unió Europea, tret de l'anglès i el castellà.  
L'opció de l'idioma o idiomes elegits s'ha de fer constar en l'apartat A de l'imprès de sol·licitud.  
e) Cinquè exercici. Voluntari i de mèrit.  
Consistirà en una prova sobre coneixements dels programes de tractament de textos Word o WordPerfect, en PC o en Macintosh.  
5.3. Fase de concurs  
Consistirà en la valoració pel tribunal, d'acord amb el barem que figura en l'annex III, del currículum acreditat, que hauran de presentar els aspirants inclosos en la llista d'aprovats, en el termini màxim de deu dies comptadors des de la seua publicació, al Servei de Recursos Humans d'aquesta universitat, d'acord amb el que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La puntuació final la constituirà la suma de les obtingudes en cada fase.  
Finalment s'elaborarà una relació que constituirà la llista dels aspirants que han superat les proves per ordre de puntuació, sense que puga superar-se el nombre de vacants convocades.  
6. Qualificació dels exercicis  
6.1. Primer exercici  
Es qualificarà de 0 a 10 punts, distribuïts de 0 a 7 per a valorar el contingut de l'exercici desenvolupat, i de 0 a 3 per a valorar la defensa de l'exercici exposat. Caldrà obtenir un mínim de 5 punts per a superar-lo.  
6.2. Segon exercici  
Es qualificarà de 0 a 10 punts. Caldrà obtenir un mínim de 5 punts per a superar-lo.  
6.3. Tercer exercici  
Es qualificarà de 0 a 10 punts. Caldrà obtenir un mínim de 5 punts per a superar-lo.  
6.4. Quart exercici  
Es qualificarà de 0 a 2 punts per cada un dels idiomes que es traduesquen.  
6.5. La qualificació que resulte dels quatre exercicis obligatoris estarà determinada per la suma de les puntuacions obtingudes en cada un d'aquests.  
Solament els inclosos en aquesta relació podran passar a realitzar l'exercici voluntari i de mèrits.  
En cap cas l'obtenció de cinc o més punts en els exercicis obligatoris podrà entendre's com aprovat sense plaça.  
6.6. El cinquè exercici, voluntari i de mèrits, es puntuarà de 0 a 5 punts.  
6.7. Finalitzada la fase de concurs, el tribunal farà pública la llista dels aspirants que van obtenir les millors puntuacions en les proves selectives, incloent-hi només els exercicis obligatoris de la fase d'oposició i de la fase de concurs, i es configurarà aquesta llista per ordre de puntuació de major a menor, que s'interromprà quan el nombre d'inclosos en aqueixa llista coincidesca amb el de les vacants ofertes.  
6.8. Si hi ha empat entre els aspirants inclosos en la llista, l'ordre s'establirà atenent a la puntuació obtinguda en la fase de concurs. Si encara persisteix l'empat, es dirimirà per l'ordre alfabètic del primer cognom dels aspirants empatats, que s'iniciarà per la lletra N, d'acord amb el resultat del sorteig publicat per resolució de la Direcció General de la Funció Pública d'11 de maig de 1994 (DOGV de 20 de maig).  
7. Desenvolupament de les proves selectives  
7.1. Els exercicis es faran a Castelló de la Plana, al lloc que oportunament s'indicarà.  
7.2. El primer exercici es farà en el lloc, la data i l'hora que s'establesca en la resolució per la qual s'aprove la llista definitiva d'admesos i d'exclosos. L'ordre d'actuació començarà per la lletra N, d'acord amb el resultat del sorteig publicat en la Resolució de la Direcció General de la Funció Pública d'11 de maig de 1994 (DOGV de 20 de maig).  
Els aspirants seran convocats per a cada exercici en una crida única, amb una antelació mínima de 48 hores, i seran exclosos d'aquestes proves els qui no hi compareguen.  
7.3. En cada exercici, els aspirants hauran d'acreditar la personalitat mitjançant la presentació del DNI, del passaport o del permís de conduir o document equivalent per als nacionals dels estats a què fa referència la base 2.1.a. Per a aquesta acreditació no seran vàlides les fotocòpies compulsades dels documents. Els aspirants hauran de presentar també l'exemplar per a l'interessat de la sol·licitud d'admissió a les proves.  
Els membres del tribunal qualificador i el personal col·laborador no permetran l'accés a la sala on es realitze l'exercici a aquelles persones que no complesquen els requisits anteriors, ni a aquelles que hi compareguen després de finalitzada la crida dels aspirants convocats.  
7.4. El tribunal farà públic en finalitzar cada una de les proves al local on s'haja fet la dita prova, així com a la Gerència de la Universitat (Campus de la Penyeta Roja, 1r pis).  
7.5. Si el tribunal s'assabenta en qualsevol moment del procés selectiu que algun dels aspirants no posseeix tots els requisits exigits per aquesta convocatòria, després d'escoltar l'interessat, exclourà l'aspirant i li comunicarà, també, la inexactitud o falsedats que ha formulat l'aspirant en la sol·licitud d'admissió a les proves selectives, als efectes escaients.  
8. Publicitat de les llistes  
Acabat el procés de selecció, el tribunal elevarà al rector el nom de l'aspirant que ha superat les proves, amb la suma de les puntuacions de la fase d'oposició i de la fase de concurs.  
9. Coneixements de valencià  
Ateses les característiques específiques d'aquesta convocatòria, els coneixements de valencià exigibles per la normativa vigent de la funció pública de la Generalitat Valenciana queden garantits per les condicions generals que s'hi exigeixen als aspirants per concórrer a aquestes proves selectives.  
10. Presentació de documents  
10.1 En el termini de 20 dies hàbils comptadors des de l'endemà de la publicació de la llista d'aprovats en el Diari Oficial de la Generalitat Valenciana, els aspirants proposats hauran de presentar els següents documents dirigits al Servei de Recursos Humans d'acord amb el que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
a) Fotocòpia confrontada del títol acadèmic exigible segons aquesta convocatòria.  
b) Declaració de no haver estat separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
c) Certificat mèdic acreditatiu de no patir cap malaltia o discapacitat que impedesca l'exercici de les funcions corresponents.  
10.2. Els aspirants que tinguen la condició de funcionaris de carrera d'aquesta universitat i hagen concorregut a aquestes proves estaran exempts de justificar documentalment les condicions generals que ja havien estat acreditades per a anteriors nomenaments, però n'hauran d'acreditar la resta.  
10.3. La falta de presentació de documents, dins el termini indicat, llevat dels casos de força major, o la falsedat de documents, comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant havia pogut incórrer.  
11. Nomenament de funcionaris  
Finalitzat el termini de presentació de la documentació, el rector dictarà una resolució, que es publicarà en el Diari Oficial de la Generalitat Valenciana, que inclourà el nom de la persona que ha superat les proves de selecció, i on es farà el nomenament de funcionari de carrera.  
12. Tribunal  
12.1. El tribunal qualificador d'aquestes proves és el que figura en l'annex III d'aquesta convocatòria.  
12.2. El tribunal podrà, sempre sota la seua direcció i control directe, nomenar col·laboradors, especialistes i ajudants.  
12.3. Els membres del tribunal i els col·laboradors, especialistes i ajudants, hauran d'abstenir-se d'intervenir quan hi concórrega alguna de les circumstàncies previstes en els articles 28 i 29 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o si haguessen realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.  
12.4. Als efectes de comunicacions i altres incidències, el tribunal tindrà la seu a la Gerència de la Universitat Jaume I, campus de la Penyeta Roja, Castelló de la Plana.  
12.5. El tribunal que actue en aquestes proves tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó de servei, i Ordre de 17 de febrer de 1986 (DOGV de 10 de març de 1986) pel qual es desenvolupa l'anterior decret.  
12.6. El funcionament del tribunal s'adaptarà al que estableix la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per als òrgans col·legiats.  
13. Recursos  
13.1. Aquesta convocatòria, les seues bases i els actes administratius que es dicten en el seu desenvolupament, excepte les actuacions del tribunal, podran ser impugnats per les persones interessades mitjançant la interposició, després de la comunicació preceptiva al rector, de recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, o de l'endemà de la publicació dels actes subsegüents, com pertoque, d'acord amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i amb els articles 58.1 i 57.2.f de la Llei Reguladora de la Jurisdicció Contenciosa Administrativa (disposició addicional onzena de la Llei 30/1992).  
13.2. Contra els actes del tribunal es podrà interposar recurs ordinari davant el rector de la Universitat Jaume I en el termini d'un mes, comptador a partir de l'endemà de la publicació de la corresponent resolució del tribunal.  
Castelló de la Plana, 30 de desembre de 1994.- El rector de la Universitat Jaume I: Celestino Suárez Burguet.  
ANNEX I  
Temari  
Primera part  
1. L'anglès entre les llengües indoeuropees. L'evolució fins a la conquesta normanda.  
2. Evolució de llengua anglesa des de la conquesta normanda fins al Renaixement. El «London Standard».  
3. La llengua anglesa des del Renaixement fins als nostres dies. Intents de codificació més importants.  
4. L'anglès britànic i l'americà.  
5. Presència de la llengua anglesa en organitzacions i manifestacions culturals de caràcter internacional. Presència de la llengua anglesa a Espanya. Els anglicismes.  
6. L'anglès científico-tecnològic.  
7. L'anglès comercial i administratiu.  
Segona part  
8. Comparació general del sistema fonològic anglès amb l'espanyol i el català.  
9. Els sons vocàlics anglesos.  
10. Els sons consonàntics anglesos.  
11. Accent, ritme i entonació en la llengua anglesa.  
12. L'article i les seues formes. ús i omissió. Comparació amb l'espanyol i el català.  
13. El substantiu. La substantivació.  
14. Concepte de countable i uncountable. Implicacions morfològiques, semàntiques i sintàctiques.  
15. El gènere gramatical en el substantiu i en el pronom.  
16. El nombre gramatical.  
17. El «genitiu saxó» i la construcció amb of. Usos especials del «genitiu saxó».  
18. L'adjectiu qualificatiu.  
19. Pronoms personals, reflexius i recíprocs. Els possessius.  
20. Els demostratius. Els indefinits.  
21. El verb: time, tense, aspecte i mode.  
22. Usos de be, have i do.  
23. Manera d'expressar el present, el passat i el futur.  
24. La capacitat i la possibilitat. L'escala de probabilitat.  
25. L'expressió de la voluntat: permís, obligació, manament i prohibició. Consell, suggeriment, oferiment, petició i intenció.  
26. L'infinitiu i el gerundi: usos.  
27. La veu passiva en anglès: usos. Estudi contrastador amb la veu passiva en espanyol i català.  
28. La preposició.  
29. Phrasal verbs i Prepositional verbs.  
30. L'adverbi: formació i usos. La seua posició en l'oració.  
31. La comparació en anglès.  
32. Estructura de l'oració simple. Ordre de les paraules en l'oració.  
33. Les oracions interrogatives.  
34. La negació en anglès. L'exclamació en anglès. La interjecció.  
35. Assentiment, dissentiment i dubte.  
36. La conjunció: relacions de coordinació i subordinació.  
37. Oracions subordinades nominals.  
38. Oracions subordinades de relatiu.  
39. Oracions subordinades adverbials.  
40. La condició i la hipotèsi.  
41. El llenguatge indirecte.  
42. Característiques de la formació de paraules en anglès: prefixació, sufixació i composició.  
43. Formes lèxiques mutilades. Abreviatures.  
ANNEX II  
Temari  
a) Organització de l'Estat i de l'administració pública  
1. La Unió Europea  
- Procés d'integració i contingut  
2. La Constitució espanyola de 1978  
- Estructura i contingut. Drets i deures fonamentals. La seua garantia i suspensió. El Tribunal Constitucional i el Defensor del Poble  
- L'administració central de l'Estat. El Consell de Ministres. El president del govern. Els ministres. Els secretaris d'estat. Els sotssecretaris. Els secretaris generals i els directors generals  
- L'administració perifèrica de l'Estat. Els delegats de govern a la comunitat autònoma. Els governadors civils. Els caps de serveis provincials. L'administració institucional de l'Estat  
3. L'Estatut d'Autonomia de la Comunitat Valenciana  
- Estructura  
- Les Corts Valencianes: funcions i constitució  
- Les institucions de la Generalitat Valenciana: el Síndic de Greuges, la Sindicatura de Comptes, el Tribunal Superior de Justícia de la Comunitat Valenciana i el Consell de Cultura  
- L'administració de la Generalitat Valenciana: principis generals de l'organització  
- Cultura general i específica referida a la Comunitat Valenciana (geografia, història, economia i cultura)  
4. La Universitat Jaume I de Castelló de la Plana  
- La Llei de Reforma Universitària. Estructura i contingut  
- La Llei de Creació de la Universitat Jaume I  
- La Normativa Singular Reguladora de l'Activitat de la Universitat Jaume I. Estructura i contingut  
b) Drets lingüístics  
- La Llei d'ús i Ensenyament del Valencià  
- El llenguatge administratiu valencià. Tradició i modernitat en el seu establiment  
c) Dret administratiu  
- L'ordenament jurídico-administratiu. Lleis orgàniques i ordinàries. El Reglament  
- L'acte administratiu: concepte, motivació i eficàcia  
- Els contractes administratius: concepte i classes. Els seus elements  
- Procediment administratiu. Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació.  
- Fases del procediment: inici, ordenació, instrucció i acabament. Els recursos administratius: concepte i classes.  
d) Personal  
- Llei 5/1994 de Modificació Parcial i Urgent del text refòs de la Llei de la Funció Pública Valenciana.  
e) Personal docent i personal d'administració i serveis  
- El professorat universitari: classes i règim jurídic  
- El personal laboral al servei de la Universitat Jaume I. Règim jurídic. El Conveni Col·lectiu per al Personal Laboral de les Universitat Públiques de la Comunitat Valenciana  
ANNEX III  
Barem  
La valoració dels mèrits es farà segons el barem següent:  
1. Experiència en destinacions anteriors en l'administració pública: fins un màxim de 4 punts. Es puntuarà 0,25 punts per mes treballat en llocs anàlegs. Aquesta experiència s'haurà d'acreditar documentalment mitjançant un contracte de treball o nomenament oficial que acredite el treball realitzat i l'experiència adquirida.  
2. Titulacions: es valorarà fins un màxim d'1 punt la possessió d'altres titulacions acadèmiques, a més de la necessària per a l'ingrés, sempre que tinguen relació directa amb les funcions dels llocs convocats.  
3. Cursos: es valorarà fins un màxim de 2 punts l'assistència a cursos organitzats per centres oficials que tinguen relació directa amb les funcions dels llocs convocats, d'acord amb l'escala següent:  
a) Cursos de durada igual o superior a 100 hores: 2 punts.  
b) Cursos de 75 o més hores i menys de 100: 1,5 punts.  
c) Cursos de 50 o més hores i menys de 75: 1 punt.  
d) Cursos de 25 o més hores i menys de 50: 0,5 punts  
e) La resta de cursos, amb un mínim de 15 hores: 0,10 punts.  
4. Publicacions: es valoraran fins un màxim d'1 punt els treballs d'investigació i d'estudis sobre matèries que tinguen relació directa amb les funcions dels llocs convocats, a raó de 0,25 punts per publicació.  
5. Valencià. Es valorarà fins a un màxim de 2 punts, d'acord amb la següent escala:  
a) Coneixement oral: 0,50 punts.  
b) Coneixement de grau elemental: 1 punts  
c) Coneixement de grau mitjà: 1,50 punts  
d) Coneixement de grau superior: 2 punts  
ANNEX IV  
Tribunal qualificador  
Tribunal titular  
President: el rector o persona que hi delegue.  
Vocals:  
- 4 en representació de la Universitat Jaume I.  
- La cap del Servei de Recursos Humans, que actuarà com a secretària amb veu però sense vot.  
Tribunal suplent: la mateixa estructura.